ДРУШТВО ЗА РЕОСИГУРАЊЕ П Р Е Д Л О Г

**„ДУНАВ-РЕ“ а.д.о.**

- Скупштина Друштва -

**З А П И С Н И К**

Са 93. ванредне седнице Скупштине Друштва, одржане дана 14.06.2016. године, у пословним просторијама Друштва, Београд, Кнез Михаилова бр.6/II, сала за састанке.

Седница је почела у 13,00 часова.

Помоћник генералног директора за људске ресурсе и правна питања, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 23.05.2016. године.

Седници су присуствовали пуномоћници следећих акционара:

Компанија Дунав осигурање а.д.о.- 75.126 гласова - пуномоћник Бојан Миладиновић,

Сава осигурање а.д.о.- 2.731 глас - пуномоћник Драган Новаковић. Поред наведених пуномоћника акционара, седници су присуствовали и запослени у Друштву: Зорана Пејчић, председавајућа Извршног одбора, Бојан Маричић, помоћник генералног директора за људске ресурсе и правна питања, Весна Катић, извршни директор за финансијске и информатичке послове и Ивана Медић, асистент Управе.

Затим је Бојан Маричић саопштиo податак да од укупно 81.083 гласа , седници Скупштине присуствују представници акционара који располажу са 77.857 гласова што представља 96,02% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара били су сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније Дунав осигурање.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 77.857 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 93. ванредне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 93. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су седници присутни представници стручних служби који су задужени за бројање гласова, Бојан Маричић и за вођење записника, Ивана Медић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 92. редовне седнице Скупштине
3. Предлог Одлуке о разрешењу чланова Надзорног одбора Друштва
4. Предлог Одлуке о именовању чланова Надзорног одбора Друштва
5. Разно

**2.Разматрање и усвајање Записника са 92. седнице Скупштине**

Пошто присутни акционари нису имали примедбе на предложени текст Записника са 92. седнице Скупштине, то је на основу чл. 29. Пословника о раду, са 77.857 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 92. седнице Скупштине одржане дана 28.04.2016. године у тексту који је достављен у материјалу за седницу.
2. Текст усвојеног Записника чини саставни део ове Одлуке.

**3. Предлог Одлуке о разрешењу чланова Надзорног одбора Друштва**

Известилац по овој тачки је Бојан Маричић, која је присутне обавестио о предлогу Одлуке о разрешењу чланова Надзорног одбора Друштва.

На основу члана 267. Закона о осигурању (Сл. гласник РС бр. 139/14) и члана 31. тачка 11. Статута Друштва за реосигурање “Дунав Ре” а.д.o. Београд (пречишћен текст од 06.04.2015. године), Скупштина Друштва за реосигурање “Дунав-Ре” а.д.о. на 93. ванредној седници, одржаној 14.06.2016. године, доноси

О Д Л У К У

1. Разрешавају сефункције члана Надзорног опдбора Друштва за реосигурање “Дунав Ре” а.д.о.:
   * **Данијела Недељковић**, председник
   * **Драган Милошевић**, члан
   * **Гордана Милићевић**, члан
2. Ова Одлука ступа на снагу даном доношења.

О б р а з л о ж е њ е

Чланом 267. Закона о осигурању (Сл. гласник РС бр. 139/14), у ставу 1. прописано је да друштва за осигурање / реосигурање, који су основани у складу са [Законом о осигурању](http://we2.cekos.com/ce/faces/index.jsp%3F%26file%3Df29729%26action%3Dpropis%26path%3D02972910.html%26domen%3D0%26mark%3Dfalse%26query%3DZakon+o+osiguranju%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) ("Службени гласник РС", бр. 55/04, 70/04 - исправка, 61/05, 61/05 - др. закон, 85/05 - др. закон, 101/07, 63/09 - одлука УС, 107/09, 99/11, 119/12 и 116/13), настављају да раде на начин на који су и под условима под којима су уписани у регистар надлежног органа и с делатношћу за коју су добили дозволу Народне банке Србије - до окончања поступка усклађивања са овим законом. Ставом 2. овог члана утврђено је да сагласности за обављање функције члана управе, односно Надзорног одбора дате на основу претходног [Закона о осигурању](http://we2.cekos.com/ce/faces/index.jsp%3F%26file%3Df29729%26action%3Dpropis%26path%3D02972910.html%26domen%3D0%26mark%3Dfalse%26query%3DZakon+o+osiguranju%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) остају на снази до окончања поступка усклађивања у смислу става 1. овог члана.

Имајући у виду напред наведено, као и чињеницу да је чланом 31. тачка 11. Статута Друштва, прописано да Скупштина Друштва одлучује о именовању и разрешењу чланова Надзорног одбора, донета је Одлука као у диспозитиву.

**4. Предлог Одлуке о именовању чланова Надзорног одбора Друштва**

Известилац по овој тачки је Бојан Маричић, која је присутне обавестио о предлогу Одлуке о именовању чланова Надзорног одбора Друштва.

На основу чланa члана 52. став 1., тачка 11. Закона о осигурању (Сл. гласник РС бр. 139/14) и члана 31. став 1. тачка 11. Статута Друштва за реосигурање “Дунав Ре” а.д.o. Београд (пречишћен текст од 06.04.2015. године), Скупштина Друштва за реосигурање “Дунав-Ре”а.д.о., на 93. седници, одржаној 14.06.2016. године, доноси

**О Д Л У К У**

**о именовању чланова Надзорног одбора**

1. За чланове Надзорног одбора Друштва за реосигурање “Дунав-Ре” а.д.о. Београд, именују се:

* **Данијела Недељковић,** директор Сектора за праћење и управљање портфељом у Дирекцији за неживотна осигурања Компаније „Дунав осигурање“ а.д.о. Београд

* **Драган Милошевић**, директор Сектора за продају стратешким клијентима у Дирекцији за продају неживотних осигурања Компаније „Дунав осигурање“ а.д.о. Београд
* **Гордана Милићевић**, директор Сектора за правне и кадровске послове у „Сава осигурању“ а.д.о. Београд

1. Чланови Надзорног одбора из тачке 1. ове Одлуке именују се на мандатни период од 4 (четири) године, са могућношћу поновног избора.
2. Изабрани чланови Надзорног одбора на првој наредној седници бирају председника Надзорног одбора већином од укупног броја гласова.
3. Ова одлука ступа на снагу даном доношења

***Образложење и мишљење***

Чланом 267. став 1. Закона о осигурању („Сл. гласник РС“, бр. 139/14) прописано је да друштва за реосигурање која су основана у складу са [Законом о осигурању](http://we2.cekos.com/ce/faces/faces/index.jsp%3F%26file%3Df29729%26action%3Dpropis%26path%3D02972910.html%26domen%3D0%26mark%3Dfalse%26query%3D%26tipPretrage%3D1%26tipPropisa%3D1%26domen%3D0%26mojiPropisi%3Dtrue%26datumOd%3D%26datumDo%3D%26groups%3D-%40--%40--%40--%40--%40-) ("Службени гласник РС", бр. 55/04, 70/04, 61/05, 61/05, 85/05, 101/07, 63/09, 107/09, 99/11, 119/12 и 116/13), настављају да раде на начин на који су и под условима под којима су уписани у регистар надлежног органа и с делатношћу за коју су добили дозволу Народне банке Србије, до окончања поступка усклађивања са новим законом.

Имајући у виду да је ставом 2. истог члана утврђено да сагласности за обављање функције члана Надзорног одбора дате на основу [Закона о осигурању](http://we2.cekos.com/ce/faces/faces/index.jsp%3F%26file%3Df29729%26action%3Dpropis%26path%3D02972910.html%26domen%3D0%26mark%3Dfalse%26query%3D%26tipPretrage%3D1%26tipPropisa%3D1%26domen%3D0%26mojiPropisi%3Dtrue%26datumOd%3D%26datumDo%3D%26groups%3D-%40--%40--%40--%40--%40-) ("Службени гласник РС", бр. 55/04, 70/04, 61/05, 61/05, 85/05, 101/07, 63/09, 107/09, 99/11, 119/12 и 116/13) остају на снази до окончања поступка усклађивања у смислу става 1. овог члана, као и да је Народна банка Србије донела 13.05.2016. године Решење Г. бр. 3340 којим је утврђено да је Друштво ускладило своје пословање са одредбама Закона о осигурању, то је неопходно извршити нови избор чланова Надзорног одбора Друштва.

За именовање чланова Надзорног одбора Друштва за реосигурање „Дунав Ре“ а.д.о., предложени су досадашњи чланови Надзорног одбора: Данијела Недељковић, Драган Милошевић и Гордана Милићевић. Разлози за њихово именовање су: поседовање способности потребних за надзор над пословањем реосигуравајућег друштва, стечена пословна репутација, стручне квалификације, знање и искуство у оласти осигурања као и у обављању функције члана органа надзора, лични, професионални и морални интегритет, присутна мотивација за надзор над остваривањем постављених циљева, познавање и одређивање ризика у делатности осигурања и реосигурања, доказана способност доношења одлука и организовања надзора над друштвом.

Основни циљеви који се именовањем предложених чланова Надзорног одбора желе постићи су: свеобухватно и континуирано спровођење надзора над обављањем делатности реосигурања у складу са законским прописима уз остваривање добити у пословању, успостављање поузданог система интерних контрола и стратегија за управљање ризицима, обезбеђивање сигурности и стабилности у пословању Друштва, као и даље унапређење пословних активности.

На основу свега напред наведеног је и донета Одлука као у диспозитиву.

**5.Разно**

По овој тачки дневног реда није било предлога за разматрање.

Седница је завршена у 13,30 часова.

Записник саставила Председник Скупштине

Ивана Медић Бојан Миладиновић